Vir va Zara
Vir va Zara — 2004-yilda rejissyor Yash Chopra tomonidan olingan epik romantik dramatik melodrama. Filmga Y. Chopraning oʻgʻli Aditya Chopra prodyuserlik qilgan. Bosh rollarni Shohrux Xon va Priti Zinta ijro etgan. Asosiy obrazlar: Hindiston Harbiy havo kuchlari mayori Vir Pratap Singx va pokistonlik siyosatchining qizi Zara Hayot Xon. Vir nohaq ayblanib, Pokiston qamoqxonasida 22 yil umrini oʻtkazganda pokistonlik advokat qiz Samiya Siddiqiy (rolda Rani Mukerji) uning huquqlarini himoya qilib sudga murojaat qiladi. Filmda Amitabh Bachchan, Hema Malini, Divya Dutta, Manoj Bajpayi, Boman Irani, Anupam Kher va Kirron Kher ham rol ijro etganlar.